CELEX: 
Language: da
Date: 2017-01-31 00:00:00
Title: KOMMISSIONENS DELEGEREDE FORORDNING (EU) …/… om supplerende regler til Europa-Parlamentets og Rådets forordning (EU) nr. 251/2014 for så vidt angår de produktionsprocesser, der er godkendt til fremstilling af aromatiserede vinprodukter

BEGRUNDELSE
            
            
               1.BAGGRUND FOR DEN DELEGEREDE RETSAKT
            
            
               Ved Europa-Parlamentets og Rådets forordning (EU) nr. 251/2014 om definition, beskrivelse, præsentation, mærkning og beskyttelse af geografiske betegnelser for aromatiserede vinprodukter tillægges Kommissionen beføjelse til at vedtage delegerede retsakter med henblik på at fastlægge de produktionsprocesser, der er godkendt til fremstilling af aromatiserede vinprodukter.
            
            
               Formålet med denne delegerede retsakt er at fastlægge sådanne godkendte produktionsprocesser under hensyntagen til de produktionsprocesser, der anbefales af Den Internationale Vinorganisation (OIV).
            
            
               Dette initiativ er ikke et led i Refit-dagsordenen. Forslaget er dog udarbejdet under hensyntagen til de vejledende principper for bedre lovgivning.
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               Retsgrundlaget for denne delegerede retsakt er Europa-Parlamentets og Rådets forordning (EU) nr. 251/2014 om definition, beskrivelse, præsentation, mærkning og beskyttelse af geografiske betegnelser for aromatiserede vinprodukter
                  1
               , særlig artikel 4, stk. 2.
            
            
               
                  Medlemsstaterne har ansvaret for at gennemføre nævnte forordning. Det er imidlertid nødvendigt at sikre, at reglerne om aromatiserede vine anvendes ensartet i alle medlemsstaterne for at hindre vildledende praksis, sikre forbrugerbeskyttelsen og undgå illoyal konkurrence.  Lovgiver har derfor tillagt Kommissionen beføjelse til at gennemføre foranstaltninger, særlig hvad angår de produktionsmetoder, der er godkendt til fremstilling af aromatiserede vinprodukter. 
               
            
            
               Foranstaltninger, som medlemsstaterne træffer hver især, vil ikke resultere i tilstrækkeligt sammenhængende og ikkediskriminerende bestemmelser. Hvis producenter af aromatiserede vinprodukter skal efterleve specifikke nationale regler, vil dette desuden pålægge dem urimelige byrder og medføre en forøgelse af deres omkostninger. En sådan situation vil også være til skade for forbrugerne, som vil kunne vildledes med hensyn til det endelige produkts sammensætning og art.
            
            
               3.EVALUERINGER, HØRINGER OG KONSEKVENSANALYSE
            
            
               Der er i forbindelse med møderne i ekspertgruppen vedrørende landbrugsmarkederne (undergruppen om vin) den 30. maj og den 19. juli 2016, hvor der blev forelagt og vedtaget et udkast, foretaget høringer af eksperter fra alle 28 medlemsstater, navnlig vedrørende spørgsmål, der falder ind under forordningen om fusionsmarkedsordningen. Udkastet til denne retsakt blev fremsendt til Europa-Parlamentet og Rådet i forbindelse med indkaldelsen til ekspertgruppemøderne.
            
            
               De produktionsprocesser, der anvendes til fremstilling af aromatiserede vinprodukter, er ligeledes blevet drøftet på møder i gruppen for civil dialog, i forbindelse med hvilke Kommissionen har indsamlet oplysninger, udtalelser og anbefalinger fra eksperter i aromatiserede vinprodukter.
            
            
               Medlemsstaterne og producenterne af aromatiserede vinprodukter er enige om de produktionsprocesser, der godkendes ved denne delegerede retsakt, og som er fastlagt under hensyntagen til de produktionsprocesser, der anbefales og offentliggøres af Den Internationale Vinorganisation (OIV). Det har derfor ikke været nødvendigt at foretage en konsekvensanalyse.
            
            
               Udkastet til delegeret forordning blev lagt på netportalen for bedre lovgivning i perioden 23. september-21. oktober 2016, men der blev ikke modtaget feedback.
            
            
               4.VIRKNINGER FOR BUDGETTET
            
            
               Forslaget får ingen konsekvenser for EU-budgettet.
            
            
               KOMMISSIONENS DELEGEREDE FORORDNING (EU) …/…
            
            
               af 31.1.2017
            
            
               om supplerende regler til Europa-Parlamentets og Rådets forordning (EU) nr. 251/2014 for så vidt angår de produktionsprocesser, der er godkendt til fremstilling af aromatiserede vinprodukter
            
         
         
            
               EUROPA-KOMMISSIONEN HAR —
            
            
               under henvisning til traktaten om Den Europæiske Unions funktionsmåde,
            
            
               under henvisning til Europa-Parlamentets og Rådets forordning (EU) nr. 251/2014 af 26. februar 2014 om definition, beskrivelse, præsentation, mærkning og beskyttelse af geografiske betegnelser for aromatiserede vinprodukter
                  2
               , særlig artikel 4, stk. 2, og
            
            
               ud fra følgende betragtninger:
            
            
               (1)Der er i Unionen tradition for at fremstille aromatiserede vinprodukter, der udgør en vigtig sektor både for producenterne og forbrugerne, og sektoren er en vigtig aftager af EU's landbrugsprodukter. I artikel 4 i forordning (EU) nr. 251/2014 fastsættes de krav, begrænsninger og beskrivelser, der gælder for fremstillingen af aromatiserede vine. Ved nævnte forordning tillægges Kommissionen ligeledes beføjelse til at vedtage en delegeret retsakt med henblik på at fastlægge produktionsprocesserne til fremstilling af aromatiserede vinprodukter.
            
            
               (2)For at opnå et højt niveau af forbrugerbeskyttelse, hindre vildledende praksis og sikre fair konkurrence blandt producenterne bør der fastlægges klart definerede kriterier for fremstillingen af aromatiserede vinprodukter. I henhold til artikel 4 i forordning (EU) nr. 251/2014 skal Kommissionen desuden tage hensyn til de produktionsprocesser, der anbefales og offentliggøres af Den Internationale Vinorganisation (OIV).
            
            
               (3)De produktionsprocesser for aromatiserede vinprodukter, der anbefales og offentliggøres af OIV, indgår i OIV-resolution OENO 439-2012 og bør danne grundlag for fastlæggelsen af de produktionsprocesser, der godkendes i Unionen. Det kom dog frem under høringen af medlemsstaternes eksperter og repræsentanterne for sektoren for aromatiserede vinprodukter, at nogle af processerne ikke fuldt ud afspejler de traditionelle produktionsmetoder, der anvendes i Unionen. De bør derfor passes til og suppleres for i højere grad at opfylde producenternes behov med hensyn til produktionsmetoder og forbrugernes forventninger med hensyn til produkternes kvalitet —
            
            
               VEDTAGET DENNE FORORDNING:
            
            
               Artikel 1
            
            
               Produktionsprocesser for aromatiserede vinprodukter
            
            
               De produktionsprocesser, der er godkendt til fremstilling af aromatiserede vinprodukter i henhold til forordning (EU) nr. 251/2014, er opført i bilaget til nærværende forordning.
            
            
               Artikel 2
            
            
               Ikrafttræden
            
            
               Denne forordning træder i kraft på tyvendedagen efter offentliggørelsen i Den Europæiske Unions Tidende.
            
            
               Denne forordning er bindende i alle enkeltheder og gælder umiddelbart i hver medlemsstat.
            
            
               Udfærdiget i Bruxelles, den 31.1.2017.
            
            
               
                     På Kommissionens vegne
               
               
                     Formand
                     Jean-Claude JUNCKER
               
            
         
         
            
                  
                     (1)
                  EUT L 84 af 20.3.2014, s. 14.
               
               
                  
                     (2)
                  EUT L 84 af 20.3.2014, s. 14.
               
            
      
    ---documentbreak--- 
      
         
         
            
               BILAG
            
            
               til
            
            
               KOMMISSIONENS DELEGEREDE FORORDNING
            
            
               om supplerende regler til Europa-Parlamentets og Rådets forordning (EU) nr. 251/2014 for så vidt angår de produktionsprocesser, der er godkendt til fremstilling af aromatiserede vinprodukter
            
            
               Liste over godkendte produktionsprocesser som omhandlet i 
                  artikel 4, stk. 2, i forordning (EU) nr. 251/2014
            
            
                     
                        Nr.
                     
                  
                  
                     
                        Produktionsproces
                     
                  
                  
                     
                        Formål
                     
                  
                  
                     
                        Anvendelsesbetingelser
                     
                  
                  
                     
                        Krav
                     
                  
               
                     
                        1
                     
                  
                  
                     
                        Syring og afsyring
                     
                  
                  
                     
                        For at øge eller mindske det titrerbare syreindhold og det virkelige syreindhold (formindske eller øge pH) med henblik på at opnå specifikke organoleptiske karakteristika og øge stabiliteten.
                     
                  
                  
                     
                        Elektromembranbehandling
                     
                     
                        Behandling med kationbyttere
                     
                  
                  
                     
                        Kravene i tillæg 14 til Kommissionens forordning (EF) nr. 606/2009
                           1
                         finder tilsvarende anvendelse på syring ved elektromembranbehandling.
                     
                     
                        Kravene i tillæg 17 til forordning (EF) nr. 606/2009 finder tilsvarende anvendelse på afsyring ved elektromembranbehandling.
                     
                     
                        Kravene i tillæg 15 til Kommissionens forordning (EF) nr. 606/2009 finder tilsvarende anvendelse på anvendelsen af kationbyttere. 
                     
                  
               
                     
                        2
                     
                  
                  
                     
                        Filtrering og centrifugering
                     
                  
                  
                     
                        For at opnå: 
                     
                     
                        et gennemsigtigt produkt 
                     
                     
                        biologisk stabilitet ved at fjerne mikroorganismer 
                     
                     
                        kemisk stabilitet.
                     
                  
                  
                     
                        Den aromatiserede vin passerer gennem filtre, der fanger partikler i suspension og kolloid opløsning
                     
                     
                        Filtrering kan finde sted med eller uden anvendelse af inaktivt filtertilsætningsstof, med organiske eller mineralske membraner, herunder delvis gennemtrængelige membraner.
                     
                  
                  
                     
                  
               
                     
                        3
                     
                  
                  
                     
                        Korrektion af farve og smag
                     
                  
                  
                     
                        For at justere produktets farve.
                     
                     
                        For at skabe et produkt med specifikke organoleptiske karakteristika.
                     
                  
                  
                     
                        Behandling med ønologisk kul
                     
                     
                        Behandling med polyvinylpolypyrrolidon
                     
                  
                  
                     
                        Kul: maksimalt 200 g/hl
                     
                     
                        Polyvinylpolypyrrolidon: maksimalt 80 g/hl
                     
                  
               
                     
                        4
                     
                  
                  
                     
                        Forhøjelse af alkoholindholdet
                     
                  
                  
                     
                        For at forhøje alkoholindholdet.
                     
                  
                  
                     
                        Fjernelse af vand ved: 
                     
                     
                        osubtraktive berigelsesteknikker, som f.eks. omvendt osmose
                     
                     
                        ofrysekoncentrering ved frysning og fjernelse af den is, der dannes.
                     
                     
                        Fornyet gæring ved tilføjelse af gæringsdygtigt sukker som omhandlet i punkt 2) i bilag I til forordning (EF) nr. 251/2014 og efterfølgende gæring ved hjælp af udvalgte gærarter.
                     
                  
                  
                     
                  
               
                     
                        5
                     
                  
                  
                     
                        Mindskelse af alkoholindholdet
                     
                  
                  
                     
                        For at mindske alkoholindholdet.
                     
                     
                  
                  
                     
                        Fjernelse af ethanol ved fysiske separationsteknikker
                     
                  
                  
                     
                        Det behandlede aromatiserede vinprodukt må ikke have organoleptiske mangler og skal være egnet til direkte konsum.
                     
                     
                        Der må ikke fjernes alkohol fra det aromatiserede vinprodukt, hvis der ved fremstillingen af det aromatiserede vinprodukt er foretaget en af følgende behandlinger:
                     
                     
                        -tilsætning af alkohol
                     
                     
                        -koncentration
                     
                     
                        -fornyet gæring.
                     
                  
               
                     
                        6
                     
                  
                  
                     
                        Stabilisering af vinsyreindholdet
                     
                  
                  
                     
                        For at opnå et stabilt vinsyreindhold ved at forhindre udfældning af kaliumhydrogentartrat, calciumtartrat og andre calciumsalte.
                     
                  
                  
                     
                        Behandling med elektrodialyse.
                     
                     
                        Behandling med kationbyttere, hvorunder basisvinen passerer gennem en søjle fyldt med polymerharpiks, der reagerer som en uopløselig polyelektrolyt, hvis kationer kan byttes med kationer i det omgivende miljø.
                     
                     
                        Nedkøling ved at opbevare produkterne ved lav temperatur.
                     
                  
                  
                     
                        Kravene i tillæg 7 til forordning (EF) nr. 606/2009 finder tilsvarende anvendelse på elektrodialysebehandling.
                     
                     
                        Kravene i tillæg 12 til forordning (EF) nr. 606/2009 finder tilsvarende anvendelse på anvendelsen af kationbyttere.
                     
                     
                     
                  
               
                     
                        7
                     
                  
                  
                     
                        Blanding
                     
                  
                  
                     
                        For at justere det aromatiserede vinprodukts endelige organoleptiske profil. 
                     
                  
                  
                     
                        Blanding af forskellige produkter fra vinsektoren som omhandlet i artikel 3, stk. 2, litra a), artikel 3, stk. 3, litra a), og artikel 3, stk. 4, litra a), i forordning (EF) nr. 251/2014.
                     
                  
                  
                     
                  
               
                     
                        8
                     
                  
                  
                     
                        Konservering ved varmebehandling
                     
                  
                  
                     
                        For at konservere produktet ved at sikre mikrobiologisk stabilitet.
                     
                  
                  
                     
                        Varmebehandling, herunder pasteurisering. Opvarmning til den temperatur, der er nødvendig for at fjerne gær og bakterier.
                     
                  
                  
                     
                  
               
                     
                        9
                     
                  
                  
                     
                        Klaring
                     
                  
                  
                     
                        For at fjerne uopløselige bestanddele.
                     
                  
                  
                     
                        Der må anvendes følgende tekniske hjælpestoffer:
                     
                     
                        -spiselig gelatine
                     
                     
                        -vegetabilske proteiner af hvede og ærter
                     
                     
                        -ægte husblas
                     
                     
                        -kaliumkasein og kaliumkaseinater
                     
                     
                        -ægalbumin
                     
                     
                        -bentonit
                     
                     
                        -siliciumdioxid i form af gel eller kolloid opløsning.
                     
                  
                  
                     
                  
               
         
         
            
                  
                     (1)
                  Kommissionens forordning (EF) nr. 606/2009 af 10. juli 2009 om gennemførelsesbestemmelser til Rådets forordning (EF) nr. 479/2008 for så vidt angår kategorier af vinavlsprodukter, ønologiske fremgangsmåder og restriktioner i forbindelse hermed (EUT L 193 af 24.7.2009, s. 1).